stanford-oval/wikipedia huggingface dataset:
אסטריקס ואובליקס באולימפיאדה

| --- | --- |

כרזת הסרט
 מבוסס על:  "אסטריקס באולימפיאדה" מאת רנה גוסיני ואלבר אודרזו
 בימוי:  פרדריק פורסטייר, תומא לאנגמן 
 הופק בידי:  Jérôme Seydoux, תומא לאנגמן 
 תסריט:  אלכסנדר שרלו תומא לנגמן פרנק מגנייה
 עריכה:  יאניק קרגואט ונסן טבאיון
 שחקנים ראשיים:  קלוביס קורנילק ז'ראר דפארדיה בנואה פולוורד אלן דלון ונסה הסלר פרנק דובוסק חוזה גרסיה סטפן רוסו ז'אן-פייר קאסל אלי סמון אלכסנדר אסטייה
 מוזיקה:  פרדריק טלגורן 
 צילום:  טיירי ארבוגאסט
 מדינה:  צרפת צרפת גרמניה גרמניה ספרד ספרד בולגריה בולגריה
 חברת הפקה:  La Petite Reine Pathé Renn Productions
 חברה מפיצה:  Pathé Distribution (צרפת, שווייץ ובריטניה) Constantin Film (גרמניה ואוסטריה) ספרד Tripictures איטליה אולפני האחים וורנר בלגיה Alternative Films
 שיטת הפצה:  וידאו על פי דרישה 
 הקרנת בכורה:  צרפת 13 בינואר 2008
 משך הקרנה:  117 דקות
 שפת הסרט:  צרפתית 
 סוגה:  סרט קומדיה 
 מקום התרחשות:  יוון העתיקה 
 תקציב:  113.5 מיליון דולר
 הכנסות:  133 מיליון דולר
 סרט קודם:  אסטריקס ואובליקס: המשימה קלאופטרה 
 סרט הבא:  אסטריקס בבריטניה 
 אתר רשמי
 דף הסרט ב־IMDb
 
אסטריקס ואובליקס באולימפיאדה (בצרפתית: Astérix aux Jeux olympiques; מילולית: אסטריקס במשחקים האולימפיים) הוא סרט קומדיה והרפתקאות צרפתי לכל משפחה משנת 2008, שבוים על ידי פרדריק פורסטייר ותומא לנגמן, ונכתב על ידי לנגמן, אלכסנדר שרלו ופרנק מגנייה, על פי התבססות רופפת על עלילת הקומיקס "אסטריקס באולימפיאדה" מאת רנה גוסיני ואלבר אודרזו.
בזמן עלייתו לאקרנים, נחשב הסרט לסרט הצרפתי היקר ביותר בכל הזמנים. על אף שזכה לביקורות שליליות ונחשב לכושל שבין סרטי "אסטריקס", הצליח הסרט במספר קופות באירופה, במיוח בפולין, ספרד וצרפת.
תקציר העלילה

בעוד נאלצים אסטריקס ואובליקס לנצח במשחקים האולימפיים על מנת לסייע לחברם, מאוהביקס, לשאת לאישה את הנסיכה אירינה; משתמש ברוטוס בתכסיסים מלוכלכים על מנת לנצח במשחקים ולהיפטר מאביו, יוליוס קיסר.
צוות השחקנים והדמויות

קלוביס קורנילק – אסטריקס
ז'ראר דפארדיה – אובליקס
בנואה פולוורד – ברוטוס
ז'אן-פייר קאסל – אשפיקס
אלן דלון – יוליוס קיסר
בולי לאנרס – סאמגאס
ז'אן-פייר קסטלדי – קסטלדוס
מייקל בולי הרביג – אלתוסיפמילה, יועצו האילם של ברוטוס.
דורותי ג'מה – יופימיין
סנטיאגו סגורה – דוקטורע ("Doctorjekylus")
ונסה הסלר – הנסיכה אירינה
סטפן רוסו – מאוהביקס
חוזה גרסיה – קוורדפוס
פרנק דובוסק – חמשיריקס
אלי סמון – השופט אומגה
אלכסנדר אסטייה – מורדיקוס
סים – מתושלחיקס
מופיעים בסרט גם אדריאנה קארמבאו, שמגלמת את דמותה של גברת מתושלחיקס, ג'מאל דבוז, ששב לגלם את דמותו של סרגליס; ושחקן הקומדיה האיטלקי אנריקו בריניאו.
בנוסף, בסרט מופיעים בתפקידי אורח ספורטאים אמיתיים, בהם מיכאל שומאכר, שמגלם את דמותו של שומיקס, ז'אן טוד, זינדין זידאן, טוני פארקר ואמלי מורסמו.
הפקה > פיתוח

לאחר הצלחת הסרטים "אסטריקס ואובליקס נגד קיסר" (1999) ו"אסטריקס ואובליקס: המשימה קלאופטרה" (2002), החלו מגעים לפיתוחו של סרט שלישי בהשתתפותם של השחקנים משני הסרטים הקודמים. על פי הדיווחים, את הסרט, שעלילתו התעתדה להתבסס על קשת העלילה "אסטריקס בהיספניה", היה עתיד לביים הבמאי ז'ראר ז'וגנו. כריסטיאן קלאבייה, שגילם את דמותו של אסטריקס, סירב בתחילה לשוב לגלם את הדמות, מתוך שאיפה להתקבל לתפקידים בוגרים ורציניים יותר. עקב, סירובו, החליטו המפיקים לורנט דויטש וחוזה גרסיה להחליפו, בטרם יחזור בו מהחלטתו.
בסופו של דבר, פיתוחו של הסרט נתקע בשל סירובו הנחרץ של אלבר אודרזו. ז'ראר ז'וניוט, שעבד על פיתוח הסרט עם קלוד ברי במשך שמונה חודשים, הצהיר על הבנתו את סירובו של אודרזו לעיתונות, ועל היותו "פשוט מאוכזב" בהיותו מעריץ של הקומיקס. צילומי "אסטריקס ואובליקס בהיספניה" התעתדו להתחיל בתחילת 2004 ולעלות לאקרנים בשנת 2005.
בספטמבר 2003, הכחיש אודרזו את התנגדותו להפקת סרט שלישי, אך מאידך גרס כי טרם הגיע העת להפיק את הסרט. בנוסף, דווח על פי השמועות כי ז'ראר ז'וגנו כתב תסריט נוסף עבור הסרט השלישי, שיימצא חן יותר בעיני אודרזו. באוקטובר 2003, אישר ז'ראר דפארדיה את הפקת הסרט, שלא יעסוק בעלילותיהם של אסטריקס ואובליקס בהיספניה. קלוד ברי, שלו היה סכסוך עם אודרזו, פוטר מתפקידו כמפיק והוחלף באודרזו עצמו. בדצמבר 2004, הצהיר תומא לנגמן, מפיק שני הסרטים הקודמים, כי הסרט השלישי יעסוק בעלילותיהם של אסטריקס ואובליקס במשחקים האולימפיים, ויבוסס על קשת העלילה "אסטריקס באולימפיאדה"; בנוסף, הצהיר לגנמן כי דפארדיה ישוב לגלם את דמותו של אובליקס וכי את קלאבייה יחליף חוזה גרסיה.
במאי 2005, במהלך פסטיבל קאן השנתי, נמסר כי את הסרט יביים פרדריק פורסטייר וכי יככב בו בנואה פולוורד. עוד נמסר כי להפקת הסרט יוקצב תקציב של 78 מיליון יורו – 20 מיליון יורו יותר ממה שזכה לו הסרט הקודם, "המשימה קלאופטרה"; ושנחשב לשני בגודלו בקולנוע הצרפתי בכל הזמנים.
הפקה > ליהוק

ב-8 ביוני 2005, אושר כי ז'ראר דפארדיה ישוב לגלם את דמותו של אובליקס וכי לצוות השחקנים לוהקו אלן דלון לגילום דמותו של יוליוס קיסר, דני בון לדמותו של טוליוס מורדיקוס; ובנואה פולוורד לדמותו של ברוטוס; בנוסף, במהלך פסטיבל הקאן 2005, נטען כי לדמותו של אסטריקס לוהק חוזה גרסיה. בנוסף, נמסר כי סים ישוב לגלם את דמותו של מתושלחיקס, בעוד לגילום אשתו לוהקה אדריאנה קארמבאו, שהחליפה בתפקיד את אריאל דומבסל מהסרט הראשון. באוקטובר 2005, נמסר כי את קלאבייה יחליף השחקן קלוביס קורנילק, וכי חוזה גרסיה יגלם את דמותו של הקנטוריון מרקוס סאקאפוס. בנוסף, ג'מאל דבוז שב לגלם את דמותו של סרגליס, בעוד שז'אן-פייר קסטאלדי, שגילם ב"אסטריקס ואובליקס נגד קיסר" את דמותו של קאיוס בונוס, לוהק לגילום גרסה אחרת של הדמות, תחת השם קאיוס קסטלדוס.
בנוסף, בסרט הופיעו ספורטאים אמיתיים בתפקידי אורח, בהם מיכאל שומאכר, שמגלם את דמותו של שומיקס, ז'אן טוד, זינדין זידאן, טוני פארקר ואמלי מורסמו. לדמותו של האתלט הרומי קלאודיוס קורנדרוס, בגילומו של ז'רום לה באנר, לוהק במקור ז'אן קלוד ואן דאם. את תפקידם בסרט הקדישו כל הספורטאים לארגוני צדקה.
הפקה > צילומים

צילומי הסרט החלו באליקנטה (כולל באולפני "סיודד דה לה לוז") שבדרום-מזרח ספרד, מיוני ועד אוקטובר 2006, בעלות של כ-32 מיליון יורו. העיר אליקנטה נבחרה במיוחד בשל מצבה האקלימי ויכולתה להכיל תפאורות-ענק, כגון האצטדיון האולימפי, שאורכו עמד על 300 מטר ולצורך בנייתו נדרשו יותר מ-450 איש. על מנת לעודד את צוות ההפקה לבחור בספרד על פני מרוקו, שילם מחוז ולנסיה יותר מ-5 מיליון יורו עבור הצילומים בתחומיו. הצילומים נערכו גם בעיר סנטה פולה הסמוכה לאליקנטה.
סצנות מסוימות, בהן סצנות הכפר הגאלי, צולמו ביער פונטנבלו.
הפצה

במקור, התעתד הסרט לעלות לאקרנים בחג המולד 2007, אך לאחר מכן תאריך עלייתו לאקרנים נדחה ל-30 בינואר 2008; שש שנים לאחר עליית הסרט "המשימה קלאופטרה" לאקרנים.
ביקורות > בקופות

הסרט גרף 23.4 מיליון דולר בצרפת בסוף השבוע הפותח שלו, שהיה יותר מ-60% מסך הרווח שלו ב-19 המדינות הנוספות בהן יצא לאקרנים. על פי "Box Office Mojo" הכניס הסרט 38.7 מיליון דולר בתוך שבוע לאחר שעלה לאקרנים.
הערות שוליים

1 2 3 4  "Asterix at the Olympic Games (2006)". UniFrance.
↑  "Astérix aux Jeux Olympiques - Astérix at the Olympic Games (PG)". British Board of Film Classification. 28 January 2008..
1 2  Astérix aux Jeux Olympiques (2008) - Financial Information, The Numbers
↑  Cendrowicz, Leo (31 January 2008). "Asterix Aims to Conquer Europe". Time. Archived from the original on 1 February 2008.
↑  En fait, les Editions Albert René récupèrent les droits de Renn Production, la société de Claude Berri, comme l'explique Sylvie Uderzo dans son article « Astérix au service de Sa Majesté » : Chronique d’un succès annoncé [archive] (16 octobre 2012)
↑  Alain Delon et Jean-Claude Van Damme dans Astérix 3. Allociné.
↑  Beltran, Adolf; Bono, Ferran (7 June 2014). "Lights go out on Alicante movie studios". El País.
1 2  Astérix aux Jeux olympiques écrase le box office français archive, La Tribune, 7 février 2008.
↑  Astérix aux Jeux Olympiques - Secrets de tournage archive, Allociné.
↑  «Asterix fait ses jeux en Espagne » archive
↑  Budget record et système hollywoodien pour Astérix archive, Le Monde, 26 janvier 2008.
↑  Advanced search, IMDb (באנגלית אמריקאית)
↑  Astérix aux Jeux olympiques - Secrets de tournage archive, Allociné.
↑  "Around the World Roundup: 'Asterix' Leaps to the Top". Box Office Mojo. 10 February 2008.
| --- | --- |
בקרת זהויות :  NKC: unn2008458631
ואן פיס (סדרת טלוויזיה, 2023)

| --- | --- |

 מבוסס על:  סדרת המאנגה "וואן פיס" מאת אייצ'ירו אודה
 סוגה:  הרפתקאות, פעולה, קומדיה, דרמה
 בימוי:  מארק ג'ובסט
 ארץ מקור:  יפן, ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיקים בפועל:  אייצ'ירו אודה, מרטי אדלסטיין, סטיבן מאדה
 אתר צילומים:  דרום אפריקה
 מוזיקה:  סוניה בלוסווה, ג'ונה אוסטינלי
 אורך פרק:  60 דק'
 שידור
 רשת שידור:  נטפליקס
 תקופת שידור מקורית:  31 באוגוסט 2023 – הווה
 קישורים חיצוניים
 אתר רשמי
 דף התוכנית ב-IMDb
מונקי די. לופי (איניאקי גודוי) בסצנה מהסדרה
ואן פיס (באנגלית: One Piece) היא סדרת סדרת טלוויזיה אמריקאית שנוצרה על ידי מאט אוונס וסטיבן מידה עבור נטפליקס. הסדרה היא עיבוד לייב אקשן לסדרת המאנגה היפנית המתמשכת משנת 1997 באותו שם מאת אייצ'ירו אודה.
עונתה הראשונה של הסדרה עלתה לשידור במלואה בכל הפלטפורמות של שירות הזרמת המדיה נטפליקס ב-31 באוגוסט 2023.
תקציר העלילה

עלילת הסדרה מתרחשת בעולם בדיוני ומתמקד בפיראט הצעיר והשאפתן מונקי די. לופי אשר אכל פרי מסתורי שהעניק לו יכולת ייחודית למתוח את גופו כמו גומי. לופי שואף להפוך למלך הפיראטים על ידי מציאת אוצר ה"וואן פיס". לאורך הדרך, הוא מרכיב צוות פיראטים אשר מסייע לו להתמודד עם אויבים שונים לאורך הדרך ולחקור איים שונים.
צוות השחקנים והדמויות > דמויות ראשיות

מונקי די. לופי (איניאקי גודוי) - פיראט צעיר ונלהב שקיבל יכולות רבות עוצמה לאחר שאכל בטעות פרי מסתורי. המטרה שלו היא לצאת מאזור האיסט בלו יחד עם צוות משלו, למצוא את אוצר ה"וואן פיס" ולהפוך למלך הפיראטים. קולטון אוסוריו מגלם בסדרה את לופי בצעירותו.
רורונואה זורו (מקניו מאדה) - סייף מוכשר וצייד ראשים, הנלחם באמצעות שלוש חרבות במיומנות רבה. חלומו הוא להפוך לסייף הטוב ביותר בעולם.
נאמי - (אמילי ראד) - הנווטת המבריקה של צוות שודדי כובע הקש. חלומה הוא לצייר מפה של העולם כולו.
אוסופ - (ג'ייקוב גיבסון) - הצלף המיומן של צוות שודדי כובע הקש. החלום שלו הוא להפוך לפיראט גדול כמו אביו יאסופ. אוסופ הוא גם ממציא, צייר ופסל מוכשר.
וינסמוק סאנג'י (טאז סקיילר) - הטבח של צוות שודדי כובע הקש. סגנון הלחימה רב העוצמה של סאנג'י מבוסס בעיקר על שימוש ברגליו.
גארפ (וינסנט רייגן) - סגן אדמירל במארינס שמאמן את קובי והלמפו להיות חיילים חזקים במארינס.
באגי "הליצן" (ג'ף וורד) - פיראט חמדן מאוד וצמא לכסף. הוא הקפטן של פיראטי באגי. פרי השטן אותו הוא אכל, המכונה פרי הפיצול, מאפשר לו לפרק את חלקי גופו וכתוצאה מכך הוא חסין לחיתוכים.
קובי - (מורגן דייוויס) - נער אשר שבוי בצוות פיראטים אך חולם להצטרף למארינס.
צוות השחקנים והדמויות > דמויות משניות

הלמפו (איידן סקוט) - רב-סרן במארינס ובנו של קפטן מורגן. הלמפו המשתמש במעמדו של אביו כקפטן במארינס כדי להציק לאחרים לעשות את רצונו.
שאנקס "אדום השיער" (פיטר גדיוט) - הקפטן של פיראטי השיער האדום שהיה גיבור ילדותו וההשראה של לופי להקים צוות משלו.
אלבידה (איליה אזורליס פאולינו) - הקפטנית האכזרית של פיראטי אלבידה שנלחמת עם מחבט ברזל גדול עם קוצים.
מורגן "יד גרזן" (לנגלי קירקווד) - קפטן מארינס משוחת ואביו של הלמפו. בעבר הובס על ידי קפטן קורו ובעקבות כך נשברה לו הלסת והיד. את היד הוא החליף בגרזן ואת הלסת בלסת מתכת. כלא את זורו בגלל שהוא התחצף לבנו, הלמפו.
היגומה (טאמר בורג'ק) - פיראט מרושע שניסה להרוג את לופי בצעירותו.
מקינו (קתלין סטיבנס) - ברמנית מכפר טחנת רוח בו לופי גדל.
בוגארד (ארמנד אוקמפ) - קצין במארינס ויד ימינו של גארפ.
קאבאג'י "האקרובט" (סוון רויגרוק) - אקרובט וקצין בצוות הפיראטים של באגי.
יאסופ (סטיב מארק) - אחד מהקצינים הבכירים של הצוות פיראטי השיער האדום ואביו של אוסופ. נחשב בעיני רבים כצלף הטוב בעולם.
לאקי רו (נטלנהלה מורגן קוטו) - קצין בצוות הפיראטים של שאנקס "אדום השיער".
בן בקמן (לאודו ליבנברג) - קצין בצוות הפיראטים של שאנקס "אדום השיער".
ארלונג (מקינלי בלצ'ר השלישי) - איש דג חזק וחסר רחמים שהוא הקפטן של פיראטי ארלונג ושולט על ארלונג פארק.
קאיה (סלסט לוסט) - יורשת יתומה וחברה קרובה של אוסופ.
קלהדור/קורו (אלכסנדר מאניאטיס) - הקפטן של צוות הפיראטים החתול השחור אשר מתחזה לאחד המשרתים של קאיה.
שאמה (ביאנקה אוסטהויז'ן) - קצינה בצוות הפיראטים החתול השחור. בת זוגו של בוצ'י.
בוצ'י (אלברט פרטוריוס) - קצין בצוות הפיראטים החתול השחור. בן זוגה של שאמה.
קורובי (ז'נדר לה רו) - קצין בצוות הפיראטים ארלונג.
מרי (ברט וויליאמס) - עורך דין והאפוטרופוס של נכסיה של קאיה.
השף זף (קרייג פיירבראס) - לשעבר פיראט וכיום השף הראשי והבעלים של המסעדה הצפה בראטיה. משמש כדמות אב לסאנג'י.
דרקול מיהוק "עין הנץ" (סטיבן וורד) - פיראט שנחשב לסייף הטוב ביותר בעולם. דרקול הוא אחד משבעת השיצ'יבוקאי.
צ'ו (לן-בארי סימונס) - קצין בצוות הפיראטים ארלונג.
נוג'יקו (שיומה אומלה) - אחותה הגדולה המאומצת של נאמי. קיילי אשפילד מגלמת את נוג'יקו בצעירותה.
גנזו (גרנט רוס) - השריף של כפר הקוקוסים. משמש כדמות אב לנאמי.
נזומי (רורי אקטון-ברנל) - קפטן מושחת במארינס שמחפה על מעלליו של ארלונג.
צוות השחקנים והדמויות > תפקידי אורח

גול די. רוג'ר (מייקל דורמן) - מלך הפיראטים לשעבר.
מר 7 (בן קגוסימור) - סייף שנשלח לפגוש את זורו על ידי ארגון פשע בשם בארוק וורקס.
ריריקה (ניקול פורטוין) - ברמנית בעיר הצדפים.
באנצ'ינה (שאנטה גריינג'ר) - אמו של אוסופ ואשתו של יאסופ.
שימוטסוקי קוינה (אודרי סימונה) - חברת ילדות של זורו וסייפת מיומנת.
שימוטסוקי קושירו (נתן קאסל) - סייף שהיה המורה של רורונואה זורו.
דון קריג (מילטון שור) - הקפטן של צי פיראטים שלובש שריון מלא בנשק מוסתר.
ג'ין (ליתה בם) - מפקדת בצוות של דון קריג.
בלמיר (ג'נה גאלאווי) - חיילת מארינס לשעבר שאימצה את נאמי ונוג'יקו.
פרקים

העונה הראשונה מורכבת משמונה פרקים, כאשר מארק ג'ובסט ביים את שני הראשונים.
הפקה

ביולי, 2017, פורסם התחלת הפקה של עיבוד טלוויזיה אמריקאי לייב אקשן למאנגה וואן פיס של אייצ'ירו אודה במסגרת חגיגות 20 שנה לסדרה.   אודה ישמש כמפיק בפועל של הסדרה לצד מרטי אדלשטיין ובקי קלמנטס. על פי הדיווחים, הסדרה תתחיל בסאגת ה-East Blue.  אדלשטיין גם אמר שעלות ההפקה עשויה לקבוע שיאים חדשים.
בינואר 2020, אודה חשף כי נטפליקס הזמינה עונה ראשונה המורכבת מעשרה פרקים.  במאי 2020, המפיק מרטי אדלשטיין חשף במהלך ראיון עם "Syfy Wire", שהסדרה הייתה אמורה להתחיל במקור בצילומים בקייפטאון באולפני הסרטים בקייפטאון מתישהו בסביבות אוגוסט, אך מאז נדחתה לסביבות ספטמבר בגלל מגפת הקורונה. הוא גם חשף באותו ראיון, שכל עשרת התסריטים נכתבו לסדרה והם היו אמורים להתחיל את הליהוק מתישהו ביוני.  עם זאת, המפיק והכותב בפועל מאט אוונס הצהיר בספטמבר 2020 שהליהוק טרם החל.
במרץ 2021, ההפקה החלה שוב עם מנהל הסדרה סטיבן מאידה שחשף ששם הקוד של הסדרה הוא Project Roger .  בספטמבר 2021, הסדרה חשפה את לוגו הסדרה.  באותו חודש דווח כי מארק ג'ובסט יביים את פרק הפיילוט של הסדרה.  בפברואר 2022, הוכרז כי אריסו קאשיוואגי תהיה המנהלת הקריאטיבית והמעצבת של זהות המותג של התערוכה, שם היא תיצור ותעצב לוגו ורצף כותרות וכו'   במרץ 2022, לצד פרסום הכרזות ליהוק נוספות, נאמר כי הכותב הראשי והמפיק בפועל מאט אוונס ישמש כשותף כמנהל לצד מידה. ביוני 2022, נחשף כי אמה סאליבן שביימה פרקים של הסדרה.
הפקה > ליהוק

בנובמבר 2021, צוות השחקנים הראשי שיגלם את שודדי כובע הקש נחשף באמצעות סדרה של כרזות מבוקשים : איניאקי גודוי בתפקיד מאנקי די. לופי, מקניו בתפקיד רורונואה זורו, אמילי ראד בתפקיד נאמי, ג'ייקוב רומרו גיבסון בתפקיד אוסופ, וטאז סקיילר בתפקיד סאנג'י.
במרץ 2022, נטפליקס צירפה את מורגן דייוויס בתור קובי, איליה אזורליס פאולינו בתור אלבידה, איידן סקוט בתור הלמפו, ג'ף וורד בתור באגי, מקינלי בלכר השלישי בתור ארלונג, וינסנט ריגן בתור גארפ ופיטר גדיוט בתור שאנקס בתפקידים חוזרים.
ביוני 2022 הצטרפו לנגלי קירקווד כקפטן מורגן, סלסט לוטס כקאיה, אלכסנדר מאניאטיס כקלהדור, קרייג פיירבראס כזף, סטיבן וורד כדרקול מיהוק, וצ'יומה אומאלה כנוג'יקו. באוגוסט 2022, ביאנקה אוסטהויז'ן, צ'נטה גריינג'ר וגרנט רוס הצטרפו לצוות השחקנים של הסדרה, וגילמו את Sham, Banchina ו-Genzo בהתאמה.
בפברואר 2023, נחשף שסטיבל מארק לוהק לתפקיד יאסופ.  במרץ 2023, נחשף שג'נדר לה רו לוהק לתפקיד קורובי.
הפקה > צילומים

ההפקה הודיעה רשמית כי הצילום הראשי החל ב-31 בינואר,   והסתיימו ב-22 באוגוסט 2022.   במאי 2022, הבמאי מארק ג'ובסט עדכן כי סיים לצלם את שני הפרקים הראשונים של הסדרה. חלק מהצילומים התרחשו בקייפטאון, דרום אפריקה באולפני הסרטים של קייפטאון.    ניקול הירש וויטאקר, צלמת הקולנוע של הסדרה אמרה שהצוות שלה לוהק שישה שבועות לפני תחילת ההפקה.
פרידריך אנגלס

| --- | --- |

פרידריך אנגלס
 לידה:  28 בנובמבר 1820 ממלכת פרוסיה (1803-1892) בַרמן (אנ'), פרוסיה
 פטירה:  5 באוגוסט 1895 (בגיל 74) הממלכה המאוחדת של בריטניה הגדולה ואירלנד לונדון, בריטניה
 השקפה דתית:  אתאיזם 
 מקום לימודים:  אוניברסיטת ברלין 
 זרם:  הגליאניזם שמאלי (מוקדם)  מרקסיזם
 תחומי עניין:  פילוסופיה 
 עיסוק:  כלכלן, פעיל זכויות נשים, סוציולוג, עיתונאי, יזם, היסטוריון, מהפכן, פילוסוף, סופר, מדען חברתי, תאורטיקן פוליטי, מחבר 
 הושפע מ:  מרקס, הגל, פוירבך, שטירנר, אדם סמית, ריקארדו, רוסו, גתה, פורייה, הֶס, מורגן, הרקליטוס
 מדינה:  ממלכת פרוסיה, הממלכה המאוחדת 
 יצירות ידועות:  המניפסט הקומוניסטי, האידאולוגיה הגרמנית, התפתחות הסוציאליזם מאוטופיה למדע 
 בן או בת זוג:  מרי ברנס 
 חתימה:   
 
פסל של מרקס (שמאל) ואנגלס בברלין
פרידריך אֶנְגֶלְס (בגרמנית: Friedrich Engels;‏ 28 בנובמבר 1820, וופרטל, ממלכת פרוסיה – 5 באוגוסט 1895, לונדון, הממלכה המאוחדת) היה מדען חברה פוליטי, סופר ופילוסוף גרמני. אבי תורת הקומוניזם לצד קרל מרקס, בשנת 1848 כתב, יחד עם מרקס, את "המניפסט הקומוניסטי".
ביוגרפיה > סקירה כללית

אנגלס נולד בעיר בַרמן, פרוסיה (לימים ווּפֶּרְטַל, גרמניה), להורים נוצרים-קלוויניסטים אדוקים. באותם הימים הייתה עיר הולדתו מרכז מסחרי צומח, ואנגלס הצעיר, היה בן למשפחה אמידה של תעשייני כותנה. לאחר שירותו הצבאי בברלין, נשלח כסוכן המפעל המשפחתי למנצ'סטר שבאנגליה. אנגלס תמך כלכלית בקרל מרקס ובמשפחתו, ואף הקדיש את מרבית זמנו לסייע למרקס בכתיבת מחקריו. אנגלס היה בין מייסדיו של "עיתון הריין החדש" יחד עם מרקס.
לאחר פטירתו של מרקס, המשיך אנגלס בכתיבת מחקרם המשותף "הקפיטל", ובתרגומו לשפות אחרות. הכתיבה הסתיימה רק בשנת 1893.
בשנת 1895 מת אנגלס בגיל 74, בלונדון, לאחר שחלה בסרטן הגרון. אפר גופו פוזר מ-Beachy Head, כפי שביקש טרם מותו.
ביוגרפיה > ילדותו ונעוריו, 1820–1842

פרידריך אנגלס נולד ב-28 בנובמבר 1820 בבַרמן (אנ'), מטרופולין תעשייתי בפרובינציית הריין, בממלכת פרוסיה, בן בכור להוריו פרידריך אנגלס האב (1796–1860) ואליזבת (אליזה) פרנצסקה מאוריציה פון האר (1797–1873). משפחת אנגלס הייתה אמידה והחזיקה בבעלותה מפעלי טקסטיל בבַרמן ובעיר התעשייה סלפורד שבמחוז מנצ'סטר רבתי באנגליה, שתיהן מטרופולינים תעשייתיים בשלבי התרחבות. הוריו של אנגלס השתייכו לתנועת הפייטיזם שפעלה בקרב הלותרנים והם חינכו את ילדיהם לאור ערכי התנועה.
בגיל 13 החל אנגלס את לימודיו בגימנזיום (אנ') בעיר הסמוכה אלברפלד (אנ') (כיום חלק מוופרטל). אביו לחץ עליו לעזוב את לימודיו ולהצטרף לעסק המשפחתי ובעקבות זאת בגיל 17 אנגלס קטע את לימודיו והחל לעבוד כשוליה בעסק המשפחתי. ב-1838, אחרי שנת עבודה בבַרמן, אביו של אנגלס שלח אותו להתמחות בעסק לייצוא בעיר ברמן. הפעילות החברתית של בנם אכזבה את הוריו של אנגלס ויעברו כמה שנים עד השתלבותו בעסק המשפחתי.
בזמן שהותו בברמן אנגלס החל לקרוא את כתביו של הגל שהפילוסופיה שלו הייתה הפילוסופיה הדומיננטית באותה התקופה בגרמניה. ב-1838 פרסם את שירו הראשון והחל לכתוב מאמרים לעיתון שביקרו את החוליים שהביא עמו תהליך התיעוש. הוא כתב תחת שם העט "פרידריך אוסוואלד" כדי לא לקשור את משפחתו לדעותיו ולפעילותו.
ב-1841 שירת אנגלס בצבא פרוסיה בבריגדה ארטילרית והוצב בברלין. הוא ניצל את שהותו בברלין כדי לשמוע הרצאות באוניברסיטת ברלין והתקשר עם קבוצת האינטלקטואלים "ההגליאנים הצעירים". בתקופה זו פרסם באופן אנונימי מאמרים בעיתון קצר הימים בעריכתו של קרל מרקס הריינישה צייטונג (אנ') (הנויה ריינישה צייטונג המשיך את דרכו של ריינישה צייטונג לאחר מספר שנים). מאמריו עסקו בתנאי המחיה והעבודה הירודים מהם סבלו עובדי המפעלים. אף על פי שמרקס היה עורך העיתון, אנגלס ומרקס נפגשו לראשונה רק בנובמבר 1842. בתקופה זו אנגלס הפך לאתאיסט ויחסיו עם הוריו הפכו מתוחים.
ביוגרפיה > התקופה במנצ'סטר ובסלפורד, 1842–1844

ב-1842 נשלח אנגלס בן ה-22 על ידי הוריו למנצ'סטר, באותה תקופה מרכז תעשייתי בתהליכי תיעוש מואצים ושבה פעל מפעל טווית חוטים בבעלות המשפחה. אביו של אנגלס קיווה שהעבודה במפעל המשפחתי תגרום לו לשקול מחדש את דעותיו הרדיקליות. בדרכו לאנגליה אנגלס עבר במשרדי הריינישה צייטונג בקלן ונפגש לראשונה עם קרל מרקס.
במנצ'סטר אנגלס פגש את מרי ברנס (אנ'), צעירה אירית בעלת דעות רדיקליות שעבדה במפעל של משפחת אנגלס. ברנס הדריכה את אנגלס ברחבי מנצ'סטר וסלפורד והציגה לו את תנאי החיים הקשים של מעמד הפועלים. אנגלס וברנס היו במערכת יחסים 20 שנה עד פטירתה ב-1863. עקב התנגדותם למוסד הנישואים הם מעולם לא התחתנו. אנגלס אמנם ראה באורח החיים המונוגמי מידה טובה, אך הוא סבר שמעורבות המדינה והכנסייה במוסד הנישואים היא צורה נוספת של דיכוי מעמדי.
ב-1843, בעודו במנצ'סטר, כתב אנגלס את חיבורו הכלכלי הראשון, "קווים לביקורת על כלכלה פוליטית" (Umrisse zu einer Kritik der Nationalökonomie). הוא שלח את עבודתו למרקס שפרסם את החיבור ב-1844 בעיתון "דויטשה פרנצוזישה יארבוכר" (אנ').
בשנתיים בהן חי במנצ'סטר אנגלס ראה מקרוב את חיי הפועלים בשכונות העוני. הוא נחשף מקרוב להזנחה, לזוהמה וניצול הסביבה, ולתופעות קשות ובכללן העסקת ילדים ופועלים עניים שעבדו מעבר ליכולתם. אנגלס שלח למרקס שלושה מאמרים שתיארו את תנאי החיים של מעמד הפועלים במנצ'סטר. מרקס פרסם את המאמרים בריינישה צייטונג ולאחר מכן בדויטשה פרנצוזישה יארבוכר. מאמרים אלה נכללו גם בספרו המשפיע הראשון של אנגלס מצבו של המעמד העובד באנגליה (אנ') שיצא לאור בגרמנית ב-1845 ובאנגלית ב-1887. בספר אנגלס תיאר את מה שראה כעתיד הקודר אליו מוליכים הקפיטליזם והמהפכה התעשייתית.
אנגלס המשיך בפעילותו החברתית והעיתונאית הרדיקלית. הוא הסתובב בחוגי תנועת הפועלים והתנועה הצ'רטיסטית באנגליה וכתב למספר עיתונים.
ביוגרפיה > פריז, 1844

ב-1844, אחרי שנתיים באנגליה, החליט אנגלס לחזור לגרמניה. בדרכו לגרמניה עצר בפריז כדי לפגוש את מרקס (מרקס עבר לפריז ב-1843 אחרי שהשלטונות הפרוסיים סגרו את הריינישה צייטונג). אנגלס ומרקס התיידדו ונשארו חברים קרובים כל חייהם. מרקס התרשם מספרו של אנגלס "מצבו של המעמד העובד באנגליה" ואימץ את עמדתו של אנגלס שטען שמעמד הפועלים הוא שיוביל את המהפכה נגד הבורגנות.
אנגלס נשאר בפריז כדי לכתוב יחד עם מרקס את ספרם המשפחה הקדושה (Die heilige Familie) (אנ'). הספר, שיצא לאור ב-1845, תקף את ההגליאנים הצעירים ואת הפילוסוף ברונו באואר שעד אז היה חברו ומורו של מרקס. בספטמבר 1844 אנגלס עזב את פריז וחזר לעיר הולדתו ברמן שם המשיך לעבוד על ספרו "מצבו של מעמד העובד באנגליה". ב-1845 הוא עבר לבריסל, שם פגש את מרקס (מרקס עזב את פריז יחד עם משפחתו בהוראת השלטונות הצרפתיים) והם עבדו יחד על כתיבת ספרם המשותף האידאולוגיה הגרמנית.
ביוגרפיה > בריסל

המדינה של בלגיה, שהוקמה בשנת 1830, הייתה בעלת אחת מהחוקות הליברליות ביותר באירופה ופעלה כמקלט עבור פעילי שמאל ממדינות אחרות. בין השנים 1845 ל-1848, אנגלס ומרקס חיו בבריסל, שם בילו הרבה מזמנם בארגון העובדים הגרמנים בעיר. זמן קצר לאחר הגעתם, הם פנו והצטרפו לליגת הקומוניסטים הגרמנית החשאית. ליגת הקומוניסטים הייתה ארגון שמחליף את ליגת אנשי הצדק, שהוקמה ב-1837 אך פורקה זה לא מכבר. בהשפעת וילהלם וייטלינג, ליגת הקומוניסטים הייתה חברה בינלאומית של מהפכנים פרולטריים עם סניפים בערים אירופיות שונות.
לליגת הקומוניסטים היו גם קשרים עם הארגון הקונספירטיבי החשאי של לואי אוגוסט בלאנקי. רבים מחבריהם הנוכחיים של מרקס ואנגלס הפכו לחברים בליגת הקומוניסטים. חברים וותיקים כמו גאורג פרידריך הרווה, שעבד עם מרקס בעיתון, היינריך היינה, המשורר המפורסם, רולנד דניאלס, רופא צעיר בשם, היינריך בירגרס ואוגוסט הרמן אברבק, כולם שמרו על קשריהם עם מרקס ואנגלס בבריסל. גאורג ורט, שהפך לחבר של אנגלס באנגליה ב-1843, התיישב כעת בבריסל. קרל ואלהו וסטפן בורן (בשמו האמיתי: סימון בוטרמילך) היו שניהם מדפיסים גרמנים שהיגרו לבריסל כדי לעזור למרקס ואנגלס בעבודת ליגת הקומוניסטים. מרקס ואנגלס יצרו קשרים חשובים רבים דרך ליגת הקומוניסטים. אחד הראשונים היה וילהלם וולף, שהפך במהרה לאחד משתפי הפעולה הקרובים ביותר של מרקס ואנגלס. אחרים היו יוזף ויידמאייר ופרדיננד פרייליגראט, משורר מהפכני מפורסם. בעוד שרוב משתפי הפעולה של מרקס ואנגלס היו מהגרים גרמנים שחיו בבריסל, היו גם כמה בלגים. פיליפ גיגו, פילוסוף בלגי וויקטור טדסקו, עורך דין מליאז', הצטרפו שניהם לליגת הקומוניסטים. יואכים ללבל, היסטוריון פולני בולט, שלקח חלק במרד הפולני של 1830-1831, היה גם הוא בין פעיליה.
ליגת הקומוניסטים הטילה על מרקס ואנגלס לכתוב חוברת המסבירה את עקרונות הקומוניזם. זו הפכה ל"מניפסט המפלגה הקומוניסטית", הידוע יותר כ"המניפסט הקומוניסטי". המניפסט פורסם לראשונה ב-21 בפברואר 1848 ומסתיים במשפט המפורסם: "טוב ונכון שבעלי השלטון יירתעו ממהפכה קומוניסטית. לפרולטריון אין מה להפסיד מלבד כבליו. יש לו עולם מלא שיוכל לזכות בו. פועלי כל הארצות, התאחדו!"
אימו של אנגלס כתבה לו במכתב על דאגותיה וציינה כי הוא "עבר רחוק מדי" ו"התחננה" לפניו "שלא להמשיך הלאה". היא הוסיפה ואמרה:
"אתה שמעת יותר לאחרים, לזרים, ולא התחשבת כלל בתחנוני אמך. רק אלוהים יודע מה הרגשתי וסבלתי בזמן האחרון. רעדתי כשלקחתי את העיתון וראיתי בו שיצא צו מעצר נגד בני".